Mwyalchen y Mynydd - Wicipedia

# Mwyalchen y Mynydd

### Oddi wrth Wicipedia, y gwyddoniadur rhydd.

Mwyalchen y Mynydd
Dosbarthiad biolegol

Teyrnas: | Animalia
Ffylwm: | Chordata
Dosbarth: | Aves
Urdd: | Passeriformes
Teulu: | Turdidae
Genws: | Turdus
Rhywogaeth: | T. torquatus

Enw deuenwol
Turdus torquatus Linnaeus, 1758

Mae Mwyalchen y Mynydd (Turdus torquatus) yn aelod o deulu'r Turdidae. Mae'n debyg iawn i'r Fwyalchen ond yn byw ar dir uchel, creigiog.

Dim ond yn Ewrop y mae Mwyalchen y Mynydd yn nythu, a dim ond lle mae tir uchel. Mae'n cyrraedd cyn belled i'r dwyrain a'r Cawcasws. Mae'n aderyn mudol, yn symud tua'r de yn y gaeaf.

Gellir gwahaniaethu ceiliog Mwyalchen y Mynydd oddi wrth geiliog Mwyalchen trwy fod gan Fwyalchen y Mynydd ddarn gwyn ar ffurf torch ar ei fron. Mae mwy o liw arian ar adenydd Mwyalchen y Mynydd hefyd. Mae'r ieir yn anoddach i'w gwahaniaethu, ond mae gan iâr Mwyalchen y Mynydd hefyd rywfaint o liw goleuach ar y fron, ond yn llawer llai amlwg na'r ceiliog.

Gall fwyta pryfed, ymlusgiaid a gwahanol fathau o aeron. Mae'n nythu mewn llwyni isel yn y mynyddoedd neu mewn agen yn y graig. Nid yw'n heidio fel rheol, ond weithiau gellir gweld nifer o adar gyda'i gilydd lle mae cyflenwad da o fwyd ar gael.

Mae'n aderyn gweddol gyffredin ym mynyddoedd Cymru, yn enwedig yn Eryri, ond mae'r niferoedd wedi lleihau yn ystod y blynyddoedd diwethaf.

Wedi dod o "http://cy.wikipedia.org../../../m/w/y/Mwyalchen_y_Mynydd_b01c.html"

Categorïau tudalen: Adar

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- Български
- Česky
- Deutsch
- English
- Español
- Suomi
- Frysk
- Italiano
- 日本語
- Lietuvių
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Svenska
- Walon